નવી દિલ્હી: ઈશરત જ્હાં નકલી એન્કાઉન્ટરમાં વડા પ્રધાન મોદીની નિકટના સાથી અને ભાજપના વર્તમાન અધ્યક્ષ અમિત શાહને ફસાવવાની પૂરેપૂરી તૈયારી થઈ ચૂકી હતી. આ ઘટનામાં સામેલ આરોપીઓનાં આ માટે નિવેદનો પણ લેવામાં આવ્યાં હતાં અને સીબીઆઈએ અમિત શાહની પૂછપરછ પણ કરી હતી, પરંતુ રાજકીય હવાની દિશા જોઈને સીબીઆઈ અમિત શાહ વિરુદ્ધ આગળ વધવાની હિંમત કરી શકી ન હતી અને ૨૦૧૪ની લોકસભાની ચૂંટણીના આખરી તબક્કા પૂર્વે સીબીઆઈએ અદાલતમાં અમિત શાહને ક્લિન ચીટ આપી દીધી હતી.